b'\n_START_ARTICLE_\nJean-Luc Marion\n_START_SECTION_\n\xc5\xbdivljenje\n_START_PARAGRAPH_\nJe u\xc4\x8denec teologa Hansa Ursa von Balthasarja in Jacquesa Derridaja. Predava kot profesor filozofije religije na Sorbonski univerzi in univerzi v Chicagu, kjer je nasledil Paula Ricoeurja. Pri zalo\xc5\xbebi PUF (Presses universitaires de France) ureja knji\xc5\xbeno zbirko \xc3\x89pim\xc3\xa9th\xc3\xa9e._NEWLINE_Je poro\xc4\x8den in ima dva sinova.\n_START_SECTION_\nDelo\n_START_PARAGRAPH_\nUkvarja se zlasti z raziskovanjem Descartesove filozofije in fenomenologije. Njegova filozofija spada v obmo\xc4\x8dje t. i. "teolo\xc5\xa1kega obrata v sodobni francoski filozofiji".\n_START_SECTION_\nPriznanja in nagrade\n_START_PARAGRAPH_\nLeta 1992 je za svoje dotlej\xc5\xa1nje delo prejel presti\xc5\xbeno francosko priznanje za filozofijo Grand Prix de Philosophie._NEWLINE_6. novembra 2008 je bil izvoljen za "nesmrtnega \xc4\x8dlana" Francoske akademije.'